CELEX: 52009PC0241
Language: lv
Date: 2009-05-25
Title: Priekšlikums Padomes lēmums neiekļaut bifentrīnu Padomes direktīvas 91/414/EEK I pielikumā un atsaukt atļaujas augu aizsardzības līdzekļiem, kuros ir minētā viela

Svarīgs juridisks paziņojums

|

52009PC0241

Priekšlikums Padomes lēmums neiekļaut bifentrīnu Padomes direktīvas 91/414/EEK I pielikumā un atsaukt atļaujas augu aizsardzības līdzekļiem, kuros ir minētā viela  /* COM/2009/0241 galīgā redakcija */  

	[pic] | EIROPAS KOPIENU KOMISIJA |Briselē, 25.5.2009COM(2009) 241 galīgā redakcijaPriekšlikumsPADOMES LĒMUMSneiekļaut bifentrīnu Padomes Direktīvas 91/414/EEK I pielikumā un atsaukt atļaujas augu aizsardzības līdzekļiem, kuros ir minētā viela(IESNIEGUSI KOMISIJA)PASKAIDROJUMA RAKSTSPievienotais Padomes lēmuma priekšlikuma projekts attiecas uz bifentrīna kā darbīgās vielas neiekļaušanu atļauto vielu sarakstā (I pielikums) Padomes Direktīvā 91/414/EEK un uz augu aizsardzības līdzekļu, kuros ir minētā viela, izņemšanu no tirgus. Šā priekšlikuma par neiekļaušanu pamatā ir vairāki aspekti, kas radīja bažas darbīgās vielas novērtēšanas gaitā.Ar Padomes Direktīvu 91/414/EEK tika izveidota saskaņota sistēma augu aizsardzības līdzekļu atļaušanai un laišanai tirgū. Darbīgās vielas, kuras izmanto kā augu aizsardzības līdzekļus, novērtē un atļauj Kopienas līmenī, un tās ir uzskaitītas minētās direktīvas I pielikumā. Atsevišķus augu aizsardzības līdzekļus, kuros ir darbīgās vielas, atbilstīgi saskaņotiem noteikumiem novērtē un atļauj dalībvalstis.Nozares iesniegtos datus sākotnēji novērtēja ziņotāja dalībvalsts, kas šajā gadījumā ir Francija, kura arī iesniedza novērtējuma ziņojuma projektu. Eiropas Pārtikas nekaitīguma iestāde veica sākotnējā novērtējuma salīdzinošo pārskatu un 2008 gada 30. septembrī sniedza Komisijai atzinumu par bifentrīna riska novērtējumu.Šīs darbīgās vielas novērtēšanas gaitā radās bažas par vairākiem aspektiem. Balstoties uz pieteikuma iesniedzēja juridiski noteiktajos termiņos iesniegtajiem datiem, nebija iespējams izvērtēt potenciālo gruntsūdeņu piesārņojumu, ko izraisījis būtisks augsnes noārdīšanas produkts ( TFP skābe ). Turklāt tika izteiktas bažas par iespējamo par zemu novērtēto patērētāju risku, jo pieejams ierobežots daudzums datu par atliekām, kā arī nav izmeklēts abu bifentrīnu veidojošo izomeru metabolisma paraugs. Attiecībā uz ekotoksikoloģiju risks ūdens mugurkaulniekiem nav uzrādījis pieņemamu izmantošanas veidu, jo pastāv neskaidrība par efektu, kādu zivīs rada darbīgās vielas bioakumulācija. Turklāt noteikts augsts risks zīdītājiem (ilgtermiņa risks un sekundāra saindēšanās), sliekām (ilgtermiņa risks) un posmkājiem, kuru darbības ierobežošanai produkts nav paredzēts, (laukā), bet risks augiem, kuru darbības ierobežošanai produkts nav paredzēts, un risks augsnes makroorganismiem, kuru darbības ierobežošanai produkts nav paredzēts, nav pietiekami izpētīts.Lēmuma par neiekļaušanu projekts tika iesniegts Pārtikas aprites un dzīvnieku veselības pastāvīgajai komitejai 2009. gada 12. martā, un-  15 dalībvalstis (164 balsis) balsoja par,-  9 dalībvalstis (132 balsis) balsoja pret,-  3 dalībvalstis (49 balsis) atturējās.Komiteja atzinumu nesniedza. Tādēļ atbilstīgi Direktīvas 91/414/EEK 19. pantam un saskaņā ar Padomes Lēmuma 1999/468/EK 5. pantu Komisijai ir jāiesniedz Padomei priekšlikums saistībā ar veicamajiem pasākumiem, un Padome trīs mēnešu laikā rīkojas, pieņemot lēmumu ar kvalificētu balsu vairākumu.Uz lēmuma projektu neattiecas Eiropas Parlamenta pārbaudes tiesības (Padomes Lēmuma 1999/468/EK 8. pants).PriekšlikumsPADOMES LĒMUMSneiekļaut bifentrīnu Padomes Direktīvas 91/414/EEK I pielikumā un atsaukt atļaujas augu aizsardzības līdzekļiem, kuros ir minētā viela(Dokuments attiecas uz EEZ)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū[1], un jo īpaši tās 8. panta 2. punkta ceturto daļu,tā kā:(1) Direktīvas 91/414/EEK 8. panta 2. punktā noteikts, ka 12 gadu laikā pēc direktīvas izziņošanas dalībvalsts var atļaut tādu augu aizsardzības līdzekļu laišanu tirgū, kuri satur I pielikumā neiekļautas darbīgās vielas, kas jau ir pieejamas tirgū divus gadus pēc direktīvas izziņošanas dienas, kamēr minētās vielas pakāpeniski pārbauda atbilstīgi darba programmai.(2) Komisijas Regulā (EK) Nr. 451/2000[2] un Regulā (EK) Nr. 1490/2002[3] paredzēti sīki izstrādāti noteikumi Direktīvas 91/414/EEK 8. panta 2. punktā minētās darba programmas trešā posma īstenošanai un sniegts to darbīgo vielu saraksts, kuras jānovērtē saistībā ar to iespējamu iekļaušanu Direktīvas 91/414/EEK I pielikumā. Bifentrīns ir minētajā sarakstā.(3) Bifentrīna iedarbība uz cilvēka veselību un vidi pieteikuma iesniedzēja ierosinātajos dažādajos izmantošanas veidos ir izvērtēta saskaņā ar Regulas (EK) Nr. 451/2000 un Regulas (EK) Nr. 1490/2002 noteikumiem. Turklāt minētajās regulās ir izraudzītas ziņotājas dalībvalstis, kuru pienākums ir iesniegt Eiropas Pārtikas nekaitīguma iestādei (EPNI) attiecīgos novērtējuma ziņojumus un ieteikumus saskaņā ar Regulas (EK) Nr. 1490/2002 10. panta 1. punktu. Ziņotāja dalībvalsts par bifentrīnu bija Francija, un visa atbilstošā informācija tika iesniegta 2005. gada 15. decembrī.(4) Dalībvalstu un EPNI speciālisti darba grupas novērtējumā pārskatīja novērtējuma ziņojumu un 2008. gada 30. septembrī to iesniedza Komisijai kā EPNI atzinumu par darbīgās vielas bifentrīna pesticīdu riska novērtējuma salīdzinošo pārskatīšanu[4]. Šo ziņojumu dalībvalstis un Komisija pārskatīja Pārtikas aprites un dzīvnieku veselības pastāvīgajā komitejā un 2009. gada 12. martā to pabeidza kā Komisijas pārskata ziņojumu par bifentrīnu.(5) Šo darbīgo vielu novērtēšanas gaitā radās bažas par vairākiem aspektiem. Balstoties uz pieteikuma iesniedzēja likumīgajos termiņos iesniegtajiem datiem, nebija iespējams izvērtēt potenciālo gruntsūdeņu piesārņojumu, ko izraisījis būtisks augsnes noārdīšanas produkts ( TFP skābe ). Turklāt tika izteiktas bažas par iespējamo par zemu novērtēto patērētāju risku, jo pieejams ierobežots daudzums datu par atliekām, kā arī nav izmeklēts abu bifentrīnu veidojošo izomēru metabolisma paraugs. Attiecībā uz ekotoksikoloģiju risks ūdens mugurkaulniekiem nav uzrādījis pieņemamu izmantošanas veidu, jo pastāv neskaidrība par efektu, kādu zivīs rada darbīgās vielas bioakumulācija. Turklāt noteikts augsts risks zīdītājiem (ilgtermiņa risks un sekundāra saindēšanās), sliekām (ilgtermiņa risks) un posmkājiem, kuru darbības ierobežošanai produkts nav paredzēts, (laukā), bet risks augiem, kuru darbības ierobežošanai produkts nav paredzēts, un risks augsnes makroorganismiem, kuru darbības ierobežošanai produkts nav paredzēts, nav pietiekami izpētīts. Tādējādi, pamatojoties uz juridiski noteiktajos termiņos iesniegto pieejamo informāciju, nebija iespējams izdarīt secinājumu par to, ka bifentrīns atbilst kritērijiem, lai to iekļautu Direktīvas 91/414/EEK I pielikumā.(6) Komisija aicināja pieteikuma iesniedzēju iesniegt apsvērumus par salīdzinošās pārskatīšanas rezultātiem un par to, vai darbīgo vielu turpmāk atļaut vai neatļaut. Pieteikuma iesniedzējs iesniedza apsvērumus, kas tika rūpīgi izskatīti. Tomēr, neskatoties uz iesniedzēja minētajiem argumentiem, aspektus, kas radīja bažas nevarēja novērst, un novērtējumi, kurus veica, pamatojoties uz informāciju, ko iesniedza un novērtēja Eiropas Pārtikas nekaitīguma iestādes speciālistu sanāksmēs, neliecina, ka, ņemot vērā paredzētos izmantošanas nosacījumus, bifentrīnu saturošie augu aizsardzības līdzekļi kopumā atbilstu Direktīvas 91/414/EEK 5. panta 1. punkta a) un b) apakšpunkta prasībām.(7) Tāpēc bifentrīns nav iekļaujams Direktīvas 91/414/EEK I pielikumā.(8) Jāveic pasākumi, lai noteiktā laika posmā atsauktu un nepagarinātu atļaujas bifentrīnu saturošiem augu aizsardzības līdzekļiem un tādiem produktiem neizsniegtu jaunas atļaujas.(9) Papildlaiks, ko dalībvalsts piešķir bifentrīnu saturošu augu aizsardzības līdzekļu krājumu likvidēšanai, glabāšanai, laišanai tirgū un lietošanai, jāierobežo līdz 12 mēnešiem, lai ļautu lietot esošos krājumus vēl vienu augšanas periodu, tādējādi nodrošinot, ka bifentrīnu saturoši augu aizsardzības līdzekļi ir pieejami lauksaimniekiem 18 mēnešus pēc šā lēmuma pieņemšanas.(10) Šis lēmums neierobežo iespēju iesniegt pieteikumu attiecībā uz bifentrīnu saskaņā ar Direktīvas 91/414/EEK 6. panta 2. punkta noteikumiem, kuras īstenošanai sīki izstrādāti noteikumi ir paredzēti Komisijas Regulā (EK) Nr. 33/2008[5], lai šo vielu iekļautu minētās direktīvas I pielikumā.(11) Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā,IR PIEŅĒMUSI ŠO LĒMUMU.1. pantsBifentrīnu kā darbīgo vielu neiekļauj Direktīvas 91/414/EEK I pielikumā.2. pantsDalībvalstis nodrošina, ka:a) atļaujas augu aizsardzības līdzekļiem, kuros ir bifentrīns, atsauc līdz [… NORĀDĪT DATUMU, KAS ATBILST 6 MĒNEŠIEM PĒC ŠĀ LĒMUMA PIEŅEMŠANAS DIENAS ];b) no šā lēmuma publicēšanas dienas netiktu piešķirtas vai pagarinātas atļaujas augu aizsardzības līdzekļiem, kuros ir bifentrīns.3. pantsPapildlaikam, ko piešķir dalībvalsts saskaņā ar Direktīvas 91/414/EEK 4. panta 6. punktu, jābūt iespējami īsam un jābeidzas ne vēlāk kā [… NORĀDĪT DATUMU, KAS ATBILST 18 MĒNEŠIEM PĒC ŠĀ LĒMUMA PIEŅEMŠANAS DIENAS ].4. pantsŠis lēmums ir adresēts dalībvalstīm.Briselē,Padomes vārdā –priekšsēdētājs [1] OV L 230, 19.8.1991., 1. lpp.[2] OV L 55, 29.2.2000., 25. lpp.[3] OV L 224, 21.8.2002., 23. lpp.[4] EPNI zinātniskais ziņojums (2008) 186. Secinājums par darbīgās vielas bifentrīna pesticīdu riska novērtējuma salīdzinošo pārskatīšanu (pabeigts 2008. gada 30. septembrī).[5] OV L 15, 18.1.2008., 5.-12. lpp.